เพิ่มความระมัดระวัง
เหตุการณ์ล่าสุดที่เกิดขึ้นในเมืองโตรอนโต แห่งแคนาดา ที่นาย,อเล็ค มินัสซิออง, วัย 25 ปีขับรถตู้พุ่งชนผู้คนที่กำลังเดินช็อปปิ้งในย่านการค้ามีชื่อเสียงของเมืองมีผู้บาดเจ็บและเสียชีวิตหลายราย เป็นอีกเหตุการณ์ที่ช็อกโลกไม่น้อย แม้ว่าจะจับกุมผู้ก่อเหตุได้ทันท่วงที แต่เจ้าหน้าที่ยืนยันว่าเขาไม่มีส่วนเกี่ยวข้องกับผู้ก่อการร้าย เป็นเพียงการกระทำที่ไร้เหตุผลโดยไตร่ตรองไว้ก่อน ซึ่งก็ตั้งข้อหาและสืบสวนต่อไปว่าเขามีแรงจูงใจอะไรในการก่อเหตุ,อันที่จริงแคนาดาถือเป็นจุดหมายยอดนิยมของนักท่องเที่ยว ไม่ใช่แค่มีแหล่งท่องเที่ยวทางธรรมชาติสวยงาม แต่จะว่าไปนิสัยใจคอความเป็นมิตรของผู้คนก็คือเสน่ห์ ท่ามกลางความหลากหลายของเชื้อชาติ วัฒนธรรม ภาษา อาหารที่กลมกลืน สัมผัสถึงความปลอดภัย แถมอัตราการเกิดอาชญากรรมก็ต่ำกว่าประเทศเพื่อนบ้านที่อยู่ติดๆกัน แต่ในช่วงไม่กี่ปีที่ผ่านมาต้องยอมรับว่าแคนาดาได้เผชิญการโจมตีของผู้ก่อการร้ายที่พัฒนาขึ้นอย่างหลากหลายรูปแบบ,เช่นในปี 2557 มีชายคนหนึ่งขับรถชนนายทหารแคนาดาในควิเบก และอีก 2 วันหลังจากนั้นก็มีชายอีกคนหนึ่งยิงปืนใส่ทหารในเมืองออตตาวา หรืออีก 2 ปีต่อมา เจ้าหน้าที่รัฐสามารถหยุดแผนระเบิดของผู้สนับสนุนกลุ่มก่อการร้ายดาอิซหรือไอเอสในออนทาริโอได้ก่อนที่จะเกิดความสูญเสีย และต้นปี 2560 เกิดการยิงมัสยิดในเมืองควิเบก ซิตี้ มีผู้เสียชีวิต 6 ราย ส่วนในเดือน ก.ย.ปีเดียวกัน เจ้าหน้าที่ตำรวจในเมืองเอ็ดมันตันก็ถูกผู้ร้ายขับรถชนและแทง ก่อนที่จะหนีไป แต่ไม่หนีเปล่า เขายังขับรถบรรทุกพุ่งชนคนมุงจนได้รับบาดเจ็บ 4 ราย,รัฐบาลแคนาดาประกาศเมื่อปลายปีที่แล้วถึงภัยคุกคามจากการก่อการร้าย ซึ่งเชื่อว่าเกิดขึ้นจากกลุ่มหัวรุนแรงที่ได้รับแรงบันดาลใจจากกลุ่มผู้ก่อการร้ายอย่างดาอิซหรือไอเอส และอัลไคดา รวมทั้งพวกขวาจัด โดยจะก่อเกตุก็มีแบบเดี่ยวๆ หรือเป็นกลุ่ม ด้วยวิธีการซับซ้อนน้อยลงแต่บรรลุผลโจมตีสูงขึ้น,ด้านกระทรวงการต่างประเทศได้ออกเตือนต่อนักท่องเที่ยวว่า ผู้ก่อการร้ายมีแนวโน้มที่จะพยายามโจมตีในแคนาดา โดยไม่เว้นแม้แต่สถานท่องเที่ยวของชาวต่างชาติ แต่หากจะบอกว่าเที่ยวแคนาดามีความเสี่ยง ก็คงไม่ยุติธรรมนัก นักท่องเที่ยวควรติดตามตรวจสอบการรายงานข่าวตลอดเวลาและเที่ยวอย่างระมัดระวังตนเสมอ.,ภัค เศารยะ
ด้านกระทรวงการต่างประเทศได้ออกเตือนต่อนักท่องเที่ยวว่า ผู้ก่อการร้ายมีแนวโน้มที่จะพยายามโจมตีในแคนาดา 
ก่อการร้าย,ไอเอส,อัลเคดา,หน้าต่างโลก,ภัค เศารยะ